Putin Belarusda aviabaza tashkil etish haqidagi bitimni imzolashni buyurdi

Rossiya prezidenti Vladimir Putin Belarusda aviabaza qurish haqida bitim imzolashni buyurdi. Tegishli hujjat huquqiy axborot portalida e’lon qilindi, deya xabar bermoqda “RBK”.

Mudofaa vazirligiga tashqi ishlar vazirligi bilan hamkorlikda Belarus tomoni bilan muzokaralar olib borib, Rossiya nomidan ushbu bitimni imzolash topshirildi.
Nashr eslatishicha, 2014-yil oktabrida Rossiya harbiy havo kuchlari bosh qo‘mondoni Viktor Bondaryov Belarusning Bobruysk shahrida 2016-yilda aviabaza paydo bo‘lishini, u yerga Su-27 qiruvchi samolyotlari joylashtirilishini ma’lum qilgandi.